ེའུར་འཁྱིལ་བ
དང་།དེང་དུས་སྙིགས་མ་ལྔ་བདོའི་དུས་ཀྱི་མཐར་ཐུག་པའི་དབང་གིས་བདུད་ལས་སུ་གྱུར་པས་གསང་སྔགས་དགོངས་པ་ལོག་པར་སྤྱད་དེ།བརྒྱུད་པར་བསྟན་པ་ཚད་མར་ཞུགས།
པཔར་རློམ་ཡང་།དེ་ཚུལ་བཞིན་མི་སྤྱོད་པའི་གང་ཟག་ཟོག་པོ་དམ་ཉམས་འདྲེས་ཁྱེར་སོགས་སྐྱོན་ཅན་རིགས་དང་།ཆོས་རང་བཟོའི་འཁྱོག་བཅོས་བསླད་བཅུག་གཏེར་ལོག་གཏེར
རྫུན་སོགས་ཆོས་མིན་ཆོས་ལྟར་བཅོས་ནས་བསླུ་བྲིད་ཀྱི་བློ་གྲོས་ཅན་ཁ་ཅིག་སྣང་ཡང་།འདི་དག་རང་རྐང་དུ་སྤྱོད་ན་རང་གཞན་ཀུན་གྱི་གནས་སྐབས་མཐར་ཐུག་གི་བདེ་ལེགས་
འགྲིབ་ཅིང་ཉེས་ཚོགས་མ་ལུས་པ་བསྐྱེད་པར་འགྱུར་བ་ལྟ་ཅི་སྤོས།།ཅུང་ཟད་ཙམ་རང་རང་ལས་སྣང་དུ་ཆོས་ལ་བསླད་དང་གྲིབ་ཀྱི་ཤན་ཕོག་ན།།དཀོན་མཆོག་བསྟན་པའི་སེལ་
ཆེན་པོར་འགྱུར་བ་དང་།ཡུལ་ཁམས་རྣམས་ཀྱང་འཕྲལ་ཕུག་ཀུན་ཏུ་མི་ཤིས་པ་ཁོ་ནར་འགྱུར་ལ།དེས་ན་གནས་སྐབས་གྲུབ་མཐའ་སངས་རྒྱས་པར་འཛིན་ཅིང་མདོ་སྔགས་ཀྱི

གཞུང་ལ་ཐོས་བསམ་སྒོམ་པ་ལྟར་སྣང་བར་འབད་ཀྱང་ངེས་ཤེས་སོགས་ཐུགས་ནས་མ་འཁྲུངས།དེའི་དགོངས་དོན་མཐའ་དག་ཇི་བཞིན་མགོ་བའི་སྐྱོན་གྱིས།ལམ་ལོག་འདྲ་མིན་ནོར་སོ
ན་དུ་ལྟུང་བ་ལའང་རྣམ་དག་ཡིན་པའི་ཁུལ་དུ་འཁྲུལ་ནས་དེར་ཞུགས་པའི་རིགས་ཡོང་བས།དེ་འདྲར་མ་སོང་བ་དགོས་ཤིང་།ཚེ་འདིའི་འདུན་མ་ཕྲན་བུ་ལའང་ལེགས་ཉེས་ཀྱི་དཔྱ་པ
དུམས་གཏན་ལ་འབེབས་དགོས་ན་ཚེ་རབཱ་གཏན་བདེའི་འདུན་མ་དོན་དུ་གཉེར་བ་ལ་གནད་དོན་མ་འཁྲུལ་པར་ཉེས་སྐྱོན་རྡུལ་ཙམ་དང་བྲལ་བའི་ཆོས་དང་བརྒྱུད་པ་བསྲེག་བཅད་བརྡར་བའི་གསེར
བཞིན་ལེགས་པར་བརྟགས་པ་གཞིར་བཅས་པ་ནས་དུས་དང་གནས་སྐབས་ཐམས་ཅད་དུ་སྡོམ་པ་དམ་ཚིག་ཚུལ་ལྡན་གྱི་སྒོ་ནས་བསྲུང་།བསྐྱེད་རིམ་བཟླས་བརྗོད་སེམས་ངོ་བལྟ་བ་སོགས
ཉམས་ལེན་ལ་བརྩོན་པ་ཆེར་བཞེས་ནས།དེ་ཡང་ཆོས་སྤྱོད་ཀྱི་རྩ་བ་སོ་ཐར་གྱི་སྡོམ་པ་སྤྱི་དང་ལྡན་པ།རྩ་བ་བཞི་ཆང་དང་ལྔ་སྤང་དགོས་ཚུལ་གསང་སྔགས་ཀྱི་དམ་ཚིག་སོགས་ཇི་
བཞིན་པར་བསྲུང་བའི་འདུལ་ཁྲིམས་སོགས་སུ་གསལ་ལྟར་ལས་ཞུ་དགོས་འགའ་ཞིག་མ་མཆིས་རུང་།སྤང་བླང་གི་རིམ་པ་མདོར་བསྡུས་ཤིག་ཞུ་ན།སྲོག་བཅད་པས་ནི་དམྱལ་བར

སྐྱེ་ཞིང་།དེ་ཡི་རྩ་བ་ཞེ་སྡང་དྲག་པོའི་དབང་ལས་བྱུང་སྟེ།དེ་ཡང་བསྐལ་པ་སྟོང་གི་དགེ་བ་ཡང་།།ཁོང་ཁྲོ་གཅིག་གིས་མེད་པར་བྱེད།།གསུངས་པ་དང་།།
མ་བྱིན་ལེན་གྱི་རྣམ་སྨིན་ཡི་དྭགས་སུ་སྐྱེ་ཞིང་སྡུག་བསྔལ་བཟོད་མེད་མྱོང་།དེ་ཡང་རྒྱལ་བའི་གསུང་ལས།མི་གང་གཞན་གྱི་ནོར་ལ་མ་བྱིན་ལེན།།དེ་ཡིས་ངན་སོང་སྡུག་བསྔལ
མྱོང་་བར་འགྱུར།།དེ་ནས་མི་ཡི་སྲིད་པ་འདིར་འོངས་ཀྱང་།།ཕོངས་ཤིང་གཟི་བརྗིད་ཆུང་ལ་མྱ་ངན་འགྱུར།།ཅེས་སོགས་རྒྱ་ཆེར་གསུངས་པ་དང་།འདོད་ལོག་ཆགས་སྲེད་དབང་གིས།།
མི་གཙང་བར་སྤྱོད་པའི་འབྲས་བུ་ནི།རྒྱལ་བས།གང་ཞིག་གཞན་གྱི་བུད་མེད་དེར་འགྲོ་བ།།ལྕགས་ཀྱི་ཤལ་མར་ཚེར་མ་རྣོན་པོ་ཡིས།།འབིགས་པར་བྱེད་ཅིང་སྡུག་བསྔལ་དེ་ཡིས་གདུང་།།།
དེ་ལས་ཐར་ཀྱང་ཆུང་མ་མི་བསྲུན་འགྱུར།།ཅེས་སོགས་གསུངས་པ་དང་།རྫུན་དང་ཕྲ་མའི་རྣམ་པར་སྨིན་པས་དམྱལ་བར་ལྟུང་ཤིང་།དེ་ཡང་ཐུབ་པའི་ཞལ་ནས།མི་གང་ཚིག་ནི་
ཤིན་ཏུ་མི་སྦོམ་པ།།རྫུན་དང་ཚིག་རྩུབ་ངག་འཚལ་ཕྲ་མ་རྣམས།།སྒྲ་མཁས་དེ་དག་མི་བཟད་དམྱལ་བར་ལྟུང་།།འབར་བའི་ཕུར་པ་རྣམས་ཀྱིས་ལྕེ་བརྒྱངས་ཤིང་།།ཐོང་གཤོལ་འབར་བ་ལྔ།།

བརྒྱས་རྨོ་བར་བྱེད།།ཁ་ཅིག་སྤུ་གྲིས་བཅད་དེ་རང་ཉིད་ཟ།།གཞན་དག་རོ་ཉེ་འཐུང་ཞིང་ཀུན་ཏུ་འབར།།མི་བཟད་སྐྱབས་མེད་ངུ་ཞིང་སྡུག་བསྔལ་འགྱུར།།ཞེས་གསུངས་པ་དང་།ཆང་འདི
ཉེས་ལྟུང་ཐམས་ཅད་ཀྱི་གཞི་མ་ཉོན་མོངས་རྒྱས་པའི་གཉེན་པོར་འདུག་པས།རྒྱལ་བའི་ཞལ་ནས།ཆང་འདི་བཏུང་ན་ངན་པ་སྤྱོད་པར་འགྱུར།།རབ་ཏུ་འཇིགས་པའི་སེམས་ཅན་དམྱལ་བར
ལྷུང་།།དུད་འགྲོའི་གནས་དང་ཡི་དྭགས་དབུལ་གྱུར་པ།།ཞེས་དང་།ཆང་དེ་ཉུང་ངུ་འཐུངས་ཀྱང་རྣམ་པར་སྨིན་པ་ནི།།མི་ཡི་གནས་སུ་སྐྱེས་ཀྱང་ཚུལ་ཁྲིམས་ལྟ་བ་ཉམས།།གང་གིས
བཏུང་ཡང་མནར་མེད་འབར་བས་བསྲེག་པར་འགྲོ།།ཡི་དྭགས་ཡུལ་དང་དུད་འགྲོ་དམན་པར་གནས་པར་འགྱུར།།ཚུལ་ཁྲིམས་ཉམས་པར་འགྱུར་ཞིང་གཏམ་ངན་མངོན་པར་འབུངས།།
ངོ་ཚ་མེད་ཅིང་བློ་གྲོས་དྲི་མ་ཅན་དུ་འགྱུར།།གང་ཞིག་འཐུང་ན་ཡོན་ཏན་དེ་དང་དེ་ཉམས་འགྱུར།།ཅེས་སོགས་གསུངས་པ་ལྟར་དང་།།འོན་ཀྱང་དེ་དག་གི་ལྟུང་བར་གྱུར་པ་ཐམས
ཅད་དངོས་སུ་མ་སྤྱ་ཀྱང་།ཡིད་ཀྱིས་དྲན་པ་དང་ཆགས་པ་སོགས་ཉེས་ལྟུང་ཤིན་ཏུ་ཆེ།སེམས་ཀྱི་མི་དགེ་བ་སྤང་བའི་ཡོན་ཏན་ཡང་།གང་ཞིག་ཡིད་ཀྱི་ལས་རྣམས་རབ་སྤངས་ན།།།

ལྷ་མིའི་བདེ་བ་ཕུན་སུམ་ཚོགས་པ་མྱོང་།།རྣམ་དག་ལྟ་བས་འཇིག་རྟེན་དག་བྱེད་ཅིང་།།རྟག་ཏུ་སངས་རྒྱས་རྣམས་ཀྱིས་བསྔགས་པར་འགྱུར།།ཞེས་གསུངས་པ་ལྟར།
དགེ་བའི་ལས་ལ་གཅིག་ཏུ་འབད་པ་ཆེན་པོ་བྱ་སྟེ།ཕྱོགས་རིས་མེད་པའི་སེམས་ཅན་འབུ་སྲིན་ཕྲའུ་ཡན་གྱི་སྲོག་བསྐྱབ་པ་དང་།ལན་དང་རྣམ་སྨིན་ལ་རེ་བ་མེད་པའི་སྦྱིན་པ་གཏོང་བ
དདང་།གཞན་འཁོན་དུ་གྱུར་པའི་མི་མཐུན་པ་རྣམས་མཐུན་པའི་ལས་བྱེད་པ་དང་།།བདེན་པ་དང་དྲང་པོས་ཞི་དལ་གྱི་འཇམ་པོར་སྨྲ་བ།ཚངས་སྤྱོད་ཡང་དག་པའི་ཚུལ་ཁྲིམས་རྣམ་པར
དག་་པ།འདོད་སེམས་ཆུང་ཞིང་ནོར་ལ་ཆོག་ཤེས་ཐོབ་པ།བྱམས་པ་ལ་སོགས་པ་དང་མི་འབྲལ་བ་ནས་ཡང་དག་པའི་དོན་ལ་འཇུག་པ་སྟེ།དེ་དག་ཀྱང་དང་དུ་ལེན་པར་བྱ་བ་འོས་སོ།།དེ
དག་གི་འབྲས་བུའི་ཡོན་ཏན་དགེ་བས་ནི།འདི་དང་གཏན་གྱི་དགེ་ལེགས་དམ་པར་སྤྱོད་པའི་གཞི་དང་།སངས་རྒྱས་ཀྱི་ས་ལ་བགྲོད་པའི་ལམ་སྟེགས་མཆོག་ཏུ་འགྱུར་རོ།།དེ
བཞིན་རང་གིས་ཀྱང་དམ་ཆོས་ཚུལ་བཞིན་དུ་སྤྱོད་པ་དང་།གཞན་ལའང་སྤྱད་དུ་བཅུག་པ།གཞན་དག་གི་དགེ་བའི་ལས་ལ་རྗེས་སུ་ཡི་རང་བ་བྱ་ཞིང་སྔར་བྱས་ཀྱི་སྡིག་ལྟུང་ཐམས་ཅད

གཉེན་པོ་སྟོབས་བཞིའི་སྒོ་ནས་བཤགས་པ་དང་།ཕྱིན་ཆད་དེ་ལྟར་མི་བགྱིད་པའི་དམ་བཅའ་སྙིང་ནས་བཟུང་།གཞན་ལའང་སྡིག་ལྷུང་གི་བྱ་བ་སྤྱད་དུ་མི་འཇུག་ཅིང་།སྔོན་གྱི
ཉེས་པར་འགྱོད་པ་དྲག་པོས་ཡུལ་ཁྱད་པར་ཅན་གྱི་དྲུང་དུ་བཤགས་པ་སྙིང་ཐག་པ་ནས་ཕུལ་ཞིང་།སྟོང་ཉིད་བསྒོམ་པ་དང་།ཕུང་པོ་གསུམ་པ་སོགས་མདོ་སྡེ་ཟབ་མོ་དང་གཟུངས་སྔགས་ཀྱི།
རིརིགས་ཁ་ཏོན་དུ་བྱ་བ་དང་།སྐུ་གཟུགས་མཆོད་རྟེན་གསུང་རབས་བཞེངས་པ་དང་མཆོད་པ་སོགས།མདོར་ན་དཀར་པོ་དགེ་བའི་མཐུ་ཡིས་མི་དགེ་བའི་མྱུ་གུ་གཏན་ནས་སྐེམས་པའི་ཕྱིར།
སྒོ་གསུམ་དགེ་བའི་ཕྱོགས་ལ་གནས་པར་གྱུར་ན།སྟོན་མཆོག་ཐུབ་དབང་གི་ཞལ་ནས།གང་ཞིག་སྔོན་ཆད་བག་མེད་གྱུར་པ་ལ།།ཕྱི་ནས་བག་དང་ལྡན་པར་གྱུར་དེ་ཡང་།།ཟླ་བ
སྤྲིན་བྲལ་ལྟ་བུ་རྣམ་མཛེས་ཏེ།།དགའ་བོ་སོར་ཕྲེང་མཐོང་ལྡན་བདེ་བྱེད་བཞིན།།ཞེས་པའི་དགོངས་དོན་ལྟར་ཐུགས་ལ་འདོགས་པར་ཞུ་བ་དང་།ཐམས་ཅད་མཁྱེན་པ་ཆེན་པོ་རྒྱལ
དབང་བརྒྱད་པའི་ཞལ་སྔ་ནས།གཉིད་སོགས་ལོང་སྐབས་མེད་མེད་ལྟར་བྱེད་ནས།།རྒྱུན་དུ་རང་སེམས་ཉིད་ལ་འདུལ་སྦྱོང་གྱིས།།སེམས་ཅན་མ་ལུས་འཁོར་བ་ལས་བསྒྲལ

བའི།།བསམ་པ་དག་པ་ཡང་དུ་བསྐྱེད་པར་གྱིས།།དུས་དང་རྣམ་པ་ཀུན་ཏུ་གཞན་སྐྱོན་མི་རྟོག་མི་བརྗོད།ལོང་གཏམ་མི་བྱ།ཚེ་འདིའི་འབྲེལ་ཆགས་མི་བྱ།།
དྲི་རྟོག་མི་སྐྱེན།ངོ་སྲུང་མི་བྱ།མཐུན་འཇུག་སྤོངས།ཁ་ལེན་རེ་མོས་མ་བྱེད།རང་ལ་ཀ་ཆ་མེད་ན་སྦྱིན་བདག་ལྟ་བུ་ལ་བསླངས་ནས།སྦྱིན་བདག་སངས་རྒྱས་ཐོབ་པའི་སླད
དུ་བསྔོ་བ་སྔོན་ལམ་ཡང་དག་པ་བྱེད།ལྟོ་གང་བྱུང་སློང་བ་ལ་དམ་བཅའ།མ་ཕྱིད་མ་འདོངས་དོགས་སྤོངས།ཕ་ཡུལ་དང་སྒྱིད་ས་ལ་འགྲོ་ནས་འདི་འདྲ་བྱེད།མི་ཡུལ་དང་སྡུག།
ས་ན་མི་འགྲོ་བའི་ཆོས་བྱེད་བསམ་ལ་སོགས་ལོག་པའི་བློ་ཡིན་པས།གར་འགྲོ་གར་སྡོད་ཀྱང་སྤྲང་པོ་ཡིན་ཕྱིན་གཞན་བསྒྲུབ་རྒྱུ་ཅི་ཡོད།ཆོས་སྤྱོད་བཅུ་ཡི་བྱ་བས་ལུས་ངག་ངལ་བར་སྐད་
ཅིག་ཀྱང་མི་སྡོད་པ་འདི་ཀ་ལ་བློ་རྩེ་གཏད་པའི་སྒོ་ནས་རང་རྒྱུད་ལ་དུག་གསུམ་མངོན་གྱུར་པ་ནམ་བྱུང་དུས་གཉེན་པོའི་དཔའ་བསྐྱེད།མདོར་ན་ཉིན་ཞག་ཕྲུག་གཅིག་ལ་མདང་དེ་རིང་གི་བྱེད་རྒྱུ།
དེ་ལས་མེད་སྙམ་པའི་བློ་བདེ་སང་ངེ་བ་རེ་བྱེད་དགོས་པ་ཡིན།གཉིད་དང་ལེ་ལོ་བྱུང་དུས་ཤེས་པ་དེ་ཚར་གཅོད་དགོས་པ་ཡིན་ཅེས་རྗེ་དེ་ཉིད་ཀྱི་བཀའ་ལུང་དྲི་མ་མེད་པ་དང་།གཞན་ཡང

རྒྱལ་་བ་ཐམས་ཅད་ཀྱི་སེམས་ཅན་དོན་དུ་གསུངས་པའི་ཆོས་སྒོ་མཐའ་ཡས་པ་ཐམས་ཅད་དོན་དེ་ལྟ་བུར་ལགས་པའི་ཕྱིར་ན་ཐུགས་ཀྱི་པདྨོར་ཐིམ་པ་དང་།གཞན་འཕྲལ་དགོས་ཀྱི་ཀུན་
སྐྱོད་རིགས་འདི་གའི་སྔོན་གྱི་བཅའ་ཡིག་ཆེན་མོ་ལྟར་ལས་གསང་དུ་ཞུ་འོས་མ་མཆིས་ཤིང་།དེ་ལམ་འདི་རུ་རྟེན་འབྲེལ་གྱི་རྫས་ཙམ་ལས།སླད་དུ་མཁྱེན་གཉིས་ཟམ་མོའི་ཐུགས་དང་ལྡན་
པ་རྣམས་ཀྱིས་འབེལ་མཆིད་བཀའ་ཡི་འཁོར་ལོ་མཚུངས་པ་མེད་པ་གནང་བ་གཞིང་བཅས་པ་ལས།ནོ་ཙོའི་གློག་འདོན་ལྟ་བུའི་འབྲས་མེད་ཀྱི་ཡི་གེ་འདི་བཞིན་དགོས་པས་དབེན་པ་ནས་དོན
ལྡན་གྱི་ཚིག་རིས་མ་མཆིས་རུང་།འོན་ཀྱང་སྟོན་པ་འགྲན་ཟླ་བྲལ་བ་ཐམས་ཅད་མཁྱེན་པ་རྒྱལ་བ་སྟོབས་བཅུ་མངའ་བ་འཇིག་རྟེན་གྱི་འདྲེན་པ་ཆེན་པོ་བདེ་བར་གཤེགས་པ་རྣམ་འདྲེན་བཞི་
པ་ཤཱཀྱའི་རྒྱལ་པོ་ཐུབ་པའི་དབང་པོས་གསུངས་པའི་འདུལ་ཁྲིམས་ཉིས་བརྒྱ་ལྔ་བཅུ་རྩ་གསུམ་གྱི་བསླབ་བྱ་ལ་རྟག་ཏུ་བརྩོན་པ་ཆེན་པོས་དང་ལེན་ནུས་པར་ཡོད་ན།རང་རེ་ཀུན་གྱི་འདི་རྒྱ་
ཚེ་རབས་ཀྱི་བདེ་དོན་སྒྲུབ་པའི་དཔལ་དུ་གྱུར་པ་ལས།འཇིག་རྟེན་སྐྱེ་བོ་ལས་གྲག་དབང་བཙན་རིགས་ཆེ་ནོར་ཕྱུགས་ཀྱི་འདོད་པའི་སྐལ་བ་ཉོན་མོངས་ཀྱིས་བསྐྲད་པའི་འཇིག་རྟེན་མི་ཆོས་

ཁྲིམས་ཀྱི་དབང་གིས་རང་རྒྱལ་གཞན་ཕམ་གྱི་གཡོ་སྒྱུས་སྤྱོད་པ་ནི་འདི་ཚུལ་ལྡན་ནམ་ཡང་མ་ཡིན་པས་དེས་ན་དེ་ཤིག་འདི་བཞིན་སྒྲུབ་སྡེ་པ་རྣམས་ཀྱི་ཉེར་མཁོའི་གནས་སུ
གྱུར་ཅིང་།ཚུལ་དང་མི་ལྡན་པའི་སྤྱོད་ངན་སྣ་ཚོགས་ཀྱིས་བསྟན་པའི་སེལ་ཞུགས།རྒྱལ་ཁམས་ཀྱི་ཕན་བདེ་སྒྲིབ་པའི་མཛད་སྤྱོད་འདི་དང་འདི་ཞེས་པའི་ཉེས་པ་རྡུལ་ཕྲ་རབ་ཙམ་ཡང
གགང་སུ་ཟད་ནས་མི་བསྒྲུབ་པར་ཅི་ནས་ཞུ་ལགས་ཤིང་།གལ་སྲིད་མི་མཐུན་ལོག་པར་ཞུགས་པའི་སྤྱོད་པ་ཕྲན་བུ་ཙམ་གྱི་སྣང་བ་ཤར་ཚེ་ཐུགས་སུན་གནས་དབྱུང་སོགས་དམ་པའི
ཆོས་ཁྲིམས་འགྱུར་བ་མེད་པའི་གོ་ནས་གང་ལ་གང་འཚམས་ཀྱི་བྱ་བ་དྲག་པོ་ཚིག་ཙམ་མ་ཡིན་པ་གཏིང་ནས་བསྒྲུབ་རྒྱུ་ལགས་པས།དེ་བཞིན་མཐུན་འཇུག་རྒྱ་གང་ཆེ་གནང་ཐུབ་ཞུ་
པ་ལགས་ན་རེ་འབྲས་དོན་སྨིན་དུ་གནང་བར་མཛོད་ཅིག།ཅེས་བཅའ་ཡིག་མདོར་བསྡུས་སུ་བཀོད་པ་འདི།མེ་འབྲུག་གནམ་ལོར་སྤྱོད་པའི་དབོ་ཟླའི་དམར་ཕྱོགས་བཟང་པོ་ལ་ཀཱན་
ཏིང་ཏཱའི་སི་ཏུ་པདྨ་ཉིན་བྱེད་དབང་པོ་ཞེས་པས་ཐུབ་བསྟན་ཆོས་འཁོར་གླིང་གི་རིག་གྲོལ་བསླབ་ལྡན་འདུས་པའི་དབུས་ནས་བྲིས་པ་དགེ་ལེགས་འཕེལ།།སརྦ་མངྒ་ལམ།།

ཨོཾ་སྭ་སྟི།མ་ལུས་རྒྱལ་བ་ཀུན་གྱི་ཡབ་གྱུར་པ།།རང་སྣང་ཡེ་ཤེས་སྐུ་དང་ཞིང་ཁམས་ལ།།དབང་བསྒྱུར་རྡོ་རྗེ་འཆང་གི་ཞབས་པདྨོ།།བྱང་ཆུབ་སྙིང་པོའི་བར་དུ།
རྟརྟག་པར་མཆོད།།ཕྲ་རག་རྟོག་ཚོགས་དབྱིངས་སུ་ཐིམ་པ་ཡི།།ཡོན་ཏན་གྲུབ་པ་མཆོག་བརྙེས་ཏི་ལི་པ།།དཀའ་ཐུབ་མཐར་ཕྱིན་པཎ་ཆེན་ནཱ་རོ་དང་།།དགྱེས་མཛད་རྡོ་རྗེ་དངོས་སྣང་ལོ།།
ཙཱ་ཆེ།།གྲུབ་པའི་སྤྱི་མེས་རྣལ་འབྱོར་མི་ལ་རས།།རྒྱལ་བས་ལུང་བསྟན་ཟླ་འོད་གཞོན་ནུའི་ཞབས།།དེ་ལས་བསྐལ་བཟང་དྲུག་པའི་རྣམ་རོལ་པ།།དཔལ་ལྡན་ཀརྨ་པ་སོགས་རིམ་བརྒྱུད།།
ནས།།དོན་དམ་རྟོགས་པའི་བཀའ་བབས་ཀཾ་ཚང་གི།།རིང་ལུགས་རིན་ཆེན་གསེར་གྱི་ཕྲེང་མཛེས་པའི།།གནས་ལུགས་ཆོས་སྐུར་སྟོན་པའི་སྒྲུབ་བརྒྱུད་རྣམས།།མི་ཤིགས་ཐིག་ལེའི།
རྒྱན་དུ་གུས་པས་འདུད།།ཅེས་མཆོད་པར་བརྗོད་པ་སྔོན་དུ་བཏང་ནས།ལི་ཡུལ་ལྕང་ར་སྨུག་པོ་ཞེས་གདོད་ནས་རང་བཞིན་གྲུབ་པ་འཁོར་ལོ་སྡོམ་པའི་ཕོ་ཕྲང་།སྔོན་ཚེ་གུ་རུ་ཉི་མ
འོད་ཟེར་དང་།ཕ་གཅིག་དམ་པ་རྒྱ་གར་བ་ལ་སོགས་པ་གྲུབ་པའི་རྣལ་འབྱོར་རིག་པ་འཛིན་པ་ཡོངས་ཀྱིས་བྱིན་གྱིས་བརླབས་ཤིང་།བླ་མ་ཡིད་དམ་དཔའ་བོ་མཁའ་འགྲོ་ཆོས་སྐྱོང་སྲུང་

མ་རྣམས་སྤྲིན་བཞིན་ངང་གིས་འདུ་བ།རྟོགས་ལྡན་སློབ་བརྒྱད་ཆུ་བོའི་རྒྱུན་ལྟར་འབྱུང་བའི་བསྟི་གནས་ག་ལ་བ་དེར།ཐུབ་བསྟན་ཆོས་ཀྱི་འཁོར་ལོ་གསང་སྔགས་དགའཚལ།
གླིང་ཞེས་རྒྱལ་བ་ཡབ་སྲས་རྣམས་ཀྱིས་ཆགས་བཅགས་ཤིང་།དེས་དོན་རིང་ལུགས་ཀྱི་སྲོལ་བཏོད་པའི་གདན་ས་མཆོག་ལ་སླར་ཡང་སྙིང་པོའི་བསྟན་པ་སྒྲུབ་པ་དང་།བསྟན་འགྲོར་ཕན་བདེའི།
སྒོ་འཕར་འབྱེད་པའི་ཐབས་ཚུལ་ལ་ལྷག་བློ་ཐུན་མིན་གྱིས་དྲངས་ཏེ།དྲུང་སྤྲུལ་མཆོག་ནས་དེ་ཚུལ་ལ་དགེ་བའི་རྣམ་དཀར་བགྱི་འོས་རླབས་སུ་ཆེ་ཞིང་།གནད་དུ་གང་འགྲོ་འདྲེན་མཆོག་དཔའ་
པོ་རིན་པོ་ཆེའི་དྲུང་བཀའ་བརྟག་ཞུས་སྐབས།སྨུག་པོའི་ས་དམིག་ཏུ་སྦུབ་སྡེ་གསར་འཛུག་རབསྟན་པའི་བཙས་དང་ཡུལ་གྱི་བདེ་སྒྱིད་འཕྲལ་ཡུན་ཀུན་ཏུ་ཤིས་པའི་བཀའ་སྩལ་ཕེབས་པར་
བརྟེན།དེ་ལྟར་བསྒྲུབ་པར་བརྩམས་པའི་སྐབས་དབྱེ་བ་ན།ཉམས་ལེན་གྱི་སྒོམ་གྲ་གསར་འཛུགས་ལ་བཅོས་མིན་གྱི་མོས་གུས་དང་།དད་པ་གསུམ་གྱིས་རྒྱུད་གྲོལ་ནས་ལྷག་པའི་བློ་།
ཡི་སྤོབས་པ་དགེ་བ།གཙུག་ལག་ཟུང་གི་གནས་ལ་བསོད་ནམས་ཀྱི་རྒྱ་མཚོ་གཏིང་ཟབ་ལ་དཀྱིལ་ཆེ་བ་ཚོང་དཔོན་བསོད་ནམས་ཕུན་ཚོགས་ཞེས་དགེ་བཅུས་མངོན་པར་ཕྱུག་པའི་ཁྱིམ་

བདག་ངང་ཚུལ་བཟང་པོའི་རང་བཞིན་དང་ལྡན་པ་གང་དེས།སྒྱུ་མའི་ནོར་ལ་སྙིང་པོ་ལེན་ཕྱིར་དངོས་པོའི་བདོག་པ་ལོངས་སྤྱོད་ཀྱི་བཏང་བ་ཕུན་སུམ་ཚོགས་པ་གཞན་དྲིང་མི་འཛེག་པའི་དཔལ་
ལས་ཉེ་བར་གྲུབ་པའི་གཙུག་ལག་དྲི་གཙང་ཁང་དང་།གཞན་ཡང་དབེན་ཁང་འགའ་ཞིག་དང་བཅས་བཀོད་ལེགས་ཁྱད་པར་འཕགས་པ་མངོན་པར་འདུ་བྱས་ཤིང་།དེའི་ནང་རྟེན་དུ་རྒྱལ་
བའི་སྐུ་བརྙན་བྲེས་འབུར་བཞེངས་པ་དང་།མཆོད་པའི་ཐེབས་སུའང་དངུལ་བྲེ་ཆེན་མང་པོས་བསླུས་པའི་ཞིང་ས་དང་།དེ་དག་ལ་བརྩེ་བའི་སྤྱན་རྒྱང་གི་གཟིགས་པ་མཚུངས་ཟླ་དང་།
བྲལ་བ།སྐྱབས་མགོན་རྒྱལ་མཆོག་བཅུ་བཞི་པའི་དྲུང་ནས་རྟེན་གཙོ་དང་མཆོད་ཐེབ།འདི་ནས་ཀྱང་འཕགས་པ་རིགས་གསུམ་མགོན་པོའི་སུ་བརྙན་འཕགས་ཡུལ་ཤར་ལི་འཁྲུལ་
མེད་བྱིན་གཟི་འོད་འབར་ཅན་དང་།